20-06-2024

Suliap normua: 2024 - 10607

All. nr. 24108045

Postboks 269

3900 Nuuk

Oqarasuaat (+299) 34 50 00

Fax (+299) 34 63 55

E-maili: apn@nanoq.gl

www.naalakkersuisut.gl

**Aalisarnerup allaaserinera: 2024-mi misileraalluni inalugalinniarnissaq**

Paasissutissat tullinnguuttut misileraalluni inalugalinniarnissamut Tunngasuupput.

**Misileraalluni aalisarnermut sinaakkutit piumasaqaatillu:**

**Pisassat:**

TAC 800 tonsiuvoq, imartanut sisamanut 200 tonsinik assigiimmik agguarneqartussanik sumiiffiit taakku sisamaasut tassaapput: Attup eqqaa, Sisimiut Avannaa (Kangaarsuk), Sisimiut Kujataatungaa (Saqqaq) aamma Nuup eqqaa (Ilanngussaq 1 takuuk).

**Piffissaq:**

Misileraalluni aalisarneq aallartiffissaanit 31/12/2024-p tungaanut ingerlanneqassaaq

**Atortussat:**

Aalisarnermi uani atortussaq atorneqarsinnaasut tassaapput: (aningaasarsiutigalugu uilunniarnermi angissusaanut assingusumik) immap naqqani kiliortuutit – pooq saviminiusoq saviminiunngitsumik taarserneqarsinnaavoq.

**Tulaassisussaatitaaneq:**

Misileraalluni aalisarnermi 100%-imik tulaassisussaatitaapput.

**Sumiiffik:**

Sumiiffinni misileraalluni aalisarnissanik qinnuteqarfiusuni sisamani (Attup eqqaa, Sisimiut Avannaa (Kangaarsuk), Sisimiut kujataatungaa (Saqqaq) aamma Nuup eqqaa – Ilanngussaq 1 takuuk).

**Ilisimatuussutsikkut misiliutissanik tigusisarnissamik piumasaqaat:**

Ilisimatuussutsikkut Pinngortitaleriffiup misiliutissaanik tigusisoqartarnissaa misileraanissamut akuersissuteqarnermi piumasaqaataavoq taakkulu ilanngussani akuersissutissamut ilanngullugu nassiunneqartumi atuarneqarsinnaassapput

**Piumasaqaatit:**

**Misileraalluni inalugalinniarnissamut piumasaqaatit:**

1.Tamanna pillugu inatsimmi nalinginnaasumik allaqqasut uani Namminersorlutik Oqartussat nalunaarutaat nr. 39, 20. januar 2023-meersumi aamma ilanngussami 2-mi allaqqasut naapertorlugit paasissutissat makku angallatit allattaaviinut erseqqissumik uppernarsarneqartassasut:

• Kalinnerit tamaasa sumi aallartinnersut sumilu naanersut eqqoqqissaartumik nalunaarsortarnissaat   
• Kalinnerit tamaasa qassinut aallartinnersut qassinullu naanersut ullullu kaliffiit tamarmik eqqoqqissaartumik nalunaarsortarnissaat.   
• Pisarineqartut TAMAASA nalunaarsortarnissaat Tassunga pisarisuukkat TAMARMIK (soorlu koralit, immap pupii, kalkrødalgerev aammalu sukaasat) ilanngullugit   
• Pisanut TAMANUT atortut suut atorneqarsimaneri erseqqissumik nalunaarutigineqartassapput.

2. Kalinnermi aalajangersimasumi koralit, immap pupii, kalkrødalgerev-it aamma sukaasat pisarisuukkat uummasut TAMARMIK assilineqartassapput (naliliinermut nalunaarusiami katersorneqarsinnaappata pitsaassaaq)   
3. Ingerlatsisoq aalisarneq pillugu nalileeriarluni sukumiisumik nalunaarusiussaaq, taamaattorli nalunaarusiaq aalisartoqarsinnaaneranut, nunatsinnilu tunitsiveqarnikkut tunisassiarinerannullu tunngassuteqartunik tamakkiisumik naliliinernik ilaqartariaqassaaq. Nalunaarusiaq Aalisarnermut Piniarnermullu Naalakkersuisoqarfimmut nassiunneqassaaq. Tamanna misileraalluni aalisarnermi inatsimmi nalunaarusiortussaatitaanermut piumasaqaammut pioreersumut ilassutaavoq, Aalisarsinnaanermut akuersissutit pisassiissutillu pillugit Namminersorlutik Oqartussat nalunaarutaanni nr. 74-imi, 28. november 2023-meersumi §34 naapertorlugu.